Елорда атауын ауыстыру туралы ұсыныс Конституциялық заң жобасына енгізілді
"Елорда атауын ауыстыру туралы ұсыныс Конституциялық заң жобасына енгізілді" | "https://abai.kz/post/157354"
TITLE: Елорда атауын ауыстыру туралы ұсыныс Конституциялық заң жобасына енгізілді
URL: https://abai.kz/post/157354
META: "Елорда атауын ауыстыру туралы ұсыныс Конституциялық заң жобасына енгізілді" | "https://abai.kz/post/157354"
DATE: 13.09.2022
AUTHOR(s): Abai.kz
TOTAL WORDS: 97
TEXT: Депутаттардың елорда атауын қайта ауыстыру туралы ұсынысы Конституциялық заң жобасына енгізілді. Бұл туралы Президенттің баспасөз хатшысы Руслан Желдібай хабарлады. «Парламенттегі депутаттар тобы елорданың бұрынғы Астана атауын қайтару туралы ұсыныс білдіргені мәлім. Депутаттардың бұл бастамасы туралы Президент хабардар. Халық қалаулылары, өз кезегінде тұрғындармен кездесулерде айтылған ұсыныстарға, сондай-ақ референдум кезінде азаматтардың көптеген өтініштеріне сүйенді. Мәжіліс депутаттарының ұсынысы Мемлекет басшысының келісімімен Конституциялық заң жобасына енгізілді. Президент Қазақстанның қазіргі мемлекеттілігін нығайтуда және елорданың іргесін қалауда Н.Ә. Назарбаевтың шешуші рөл атқарғаны тарихи факт деп санайды. Сондықтан Тұңғыш Президент атындағы басқа нысандар өз атауларын сақтап қалуы тиіс»,-деп жазды Руслан Желдібай Facebook парақшасында Abai.kz
